כריסטין ברנסקי

כריסטין ג'יין ברנסקי (באנגלית: Christine Jane Baranski; נולדה ב-2 במאי 1952) היא שחקנית קולנוע, טלוויזיה ותיאטרון אמריקאית. זוכת שני פרסי טוני ופרס אמי על תפקידה בסדרה "סיביל".

ביוגרפיה 
ברנסקי נולדה בבאפלו, ניו יורק שבארצות הברית, למשפחה קתולית ממוצא פולני. הוריה הם וירג'ניה (לבית מזורווסקי) ולוסיאן ברנסקי. ברנסקי היא בת למשפחה פולנית-אמריקנית; אביה היה עורך עיתון מהגרים, וסביה היו שחקנים בפולין. היא למדה בבית הספר לאומנויות הבמה "ג'וליארד".

קריירת משחק

תיאטרון 
זכתה לחשיפה הראשונה שלה בשנת 1984 כאשר זכתה בפרס טוני על הופעותיה במחזה של טום סטופארד "הדבר האמיתי" לצידם של גלן קלוז וג'רמי איירונס. בשנת 1989 זכתה בפרס הטוני השני שלה על תפקידה במחזה הבדיוני של ניל סיימון "שמועות".

טלוויזיה 
ברנסקי זכתה להכרת הקהל באמצע שנות ה-90 בעקבות תפקידה בסיטקום "סיביל" בתור מריאן ת'רופ, חברתה האלכוהוליסטית של השחקנית סיביל שרידן (סיביל שפרד).
על הופעותייה בסדרה קיבלה ברנסקי את פרס אמי לשחקנית המשנה הטובה ביותר בסדרה קומית, פרס גילדת שחקני המסך ושתי מועמדויות לפרס גלובוס הזהב. ב-1999 הועמדה לפרס אמי על שתי הופעות האורח שלה בסדרה הקומית "פרייז'ר". הועמדה בין השנים 2009 ל-2010 לשני פרסי אמי על הופעות אורח מוצלחות בסדרה "המפץ הגדול". בשנת 2011 הועמדה בפעם השמינית בקריירה לפרס על תפקידה בתור דיאן לוקהארט, תומכת עורכות הדין בסדרת הדרמה של רידלי וטוני סקוט "האישה הטובה (סדרת טלוויזיה)". 

בשנת 2017 שיחקה בסדרת הבת של ״האישה הטובה״, ״הטובות לקרב״, בדמותה של דיאן לוקהרט.

בשנת 2022 החלה לככב בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO.

קולנוע 
ב-1986 התפרסמה ברנסקי לראשונה כשחקנית קולנוע בדרמה הארוטית "תשעה וחצי שבועות של שכרון חושים" בה שיחקה בתפקיד משנה לצידם של מיקי רורק וקים בייסינגר ובדרמת הפשע הקומית "משפט הנשרים". בתחילת שנות ה-90 הופיעה בדרמה "תהפוכות הגורל" בתפקיד אנדראה חברתו של האריסטוקרט הבריטי קלאוס ואן בולאוו (ג'רמי איירונס) ובקומדיות "חטופים שכאלה" ו"החיים על פי משפחת אדמס" בתור בקי גריינג'ר, מנהלת מחנה הקיץ אליו נשלחים ילדי משפחת אדמס.

ב-1996 השתתפה בקומדיה "כלוב הציפורים" בתור קתרין ארצ'ר אמו הבילוגית של ואל גולדמן.
ב-1999 שיחקה בקומדיה "שחק אותה סטאר" בתור השחקנית קרול ובדרמה "משחקי פיתוי" בתפקיד באני, אמה של הסטודנטית סיסיל קלדוול (סלמה בלייר).

בשנת 2000 זכתה ברנסקי לפרסום רב כאשר שיחקה בפנטזיית חג המולד המצליחה "הגרינץ'" בתפקיד מרתה מיי וובייר, אהובתו של הגריניץ' (ג'ים קארי) ובת זוגו של ראש עיריית "Who-ויל" אוגוסטוס מיי (ג'פרי טמבור). ב-2002 הופיעה בדרמה המוזיקלית "שיקגו" בתפקיד העיתונאית מרי סאנשיין ובקומדיה "הגורו" בתור שנטל אמה של לקסי (מריסה טומיי). ב-2008 שיחקה ברנסקי בקומדיה המוזיקלית שוברת הקופות "מאמא מיה!" בתפקיד טניה חברתה של דונה שרידן (מריל סטריפ). ב-2010 שיחקה בקומדיית האקשן "אקסית במצור" בתור קיטי אמה של הכתבת ניקול הארלי (ג'ניפר אניסטון).

חיים אישיים 
לברנסקי שתי בנות מהשחקן והמחזאי מת'יו קוולס לו הייתה נשואה משנת 1983 עד מותו ב-22 במאי 2014.

פילמוגרפיה 
 אהבה חולה (1983)
 קרקרים (1984)
 תשעה וחצי שבועות של שכרון חושים (1986)
 משפט הנשרים (1986)
 אמן הפיתוי (1987)
 תהפוכות הגורל (1990)
 החיים עם מייקי (1993)
 החיים על פי משפחת אדמס (1993)
 חטופים שכאלה (1994)
 להתקבל (1994)
 נסיעת ניו ג'רזי (1995)
 ג'פרי (1995)
 כלוב הציפורים (1996)
 הזוג המוזר 2 (1998)
 בולוורת' (1998)
 משחקי פיתוי (1999)
 שחק אותה סטאר (1999)
 הגריניץ' (2000)
 שיקגו (2002)
 הגורו (2002)
 מרסי אקס (2003)
 המירוץ לראשות העיר (2004)
להתאהב בגרייס (2006)
 איזה מין הורים (2006)
 בוניוויל (2008)
 מאמא מיה! (2008)
 אקסית במצור (2010)
לעוף על זה (2014) - דיבוב
 אל תוך היער (2015)
 טרולים (דיבוב) (2016)
 אמהות רעות 2: לשרוד את החג (2017)
 מאמה מיה! Here We Go Again (2018)
חג המולד בכיכר (2020)

טלוויזיה 
עולם אחר -- בוורלי טאקר (1982)
סיביל – מריאן ת'רופ (1995–1998)
 פרייז'ר – ד"ר נור פיירצ'יילד (1999)
עכשיו ומיד - רות בנדר (1999)
ברוכים הבאים לניו יורק - מרשה בינר (2000-2001)
משפחה מאושרת - אנני ברנן (2003-2004)
 בטי – ויקטוריה הארטלי (2009)
 המפץ הגדול – ד"ר בוורלי הופסטטר (2009-2019)
 האישה הטובה – דיאן לוקהארט (2016–2009)
הטובות לקרב - דיאן לוקהארט (2017-הווה)
האביר האמיץ (2019) - דיבוב 
ארצ'יבלד והדבר הגדול הבא (2019) - דיבוב
Magical Girl Friendship Squad (2020) - דיבוב 
העידן המוזהב (2022-הווה)

קישורים חיצוניים 

 
 
 
 
 

באפלו: אישים
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
שחקניות תיאטרון אמריקאיות
זוכי פרס טוני: שחקניות
זוכי פרס גילדת שחקני המסך - שחקנים
זוכי אמי בפריים טיים: שחקנית משנה בקומדיה
זוכי אמי בפריים טיים: שחקן משנה בקומדיה
אישים זוכי פרס דרמה דסק
בוגרות בית הספר ג'וליארד
בוגרי בית הספר ג'וליארד
אמריקאיות שנולדו ב-1952
אמריקאים שנולדו ב-1952